ટ્રાવેલ ડેસ્કઃ કરીના કપૂર હાલ પોતાના પતિ સૈફ અલી ખાન અને પુત્ર તૈમૂર સાથે માલદીવમાં વેકેશન એન્જોય કરી રહી છે. કરીનાની સાથે સોહા અલી અને કુણાલ ખેમુ પણ ગયા છે. ખાન ફેમિલી માલદીવના Soneva Fushi રિસોર્ટમાં રોકાયા છે. તેમણે અહીં પહોંચતી વેળાની સી-પ્લેનની તસવીરો શેર કરી છે. અમે જ્યારે આ રિસોર્ટની માહિતી એકઠી કરી તો જાણવા મળ્યું કે તે માલદીવના સૌથી વૈભવી અને મોંઘા રિસોર્ટમાનું એક છે. અહીં 23 વૈભવી વિલા છે. તેમાં એક રાત રોકાવાનું ભાડું એટલું છે કે એ પૈસાથી તમે ભારતમાં એક નાનો ફ્લેટ ખરીદી શકો છો. કરીના અને સૈફ 2015માં પણ માલદીવમાં અહીં જ રોકાયા હતા.